CELEX: E2013P0008
Language: fi
Date: 2013-06-24 00:00:00
Title: Abelian 24 päivänä kesäkuuta 2013 EFTAn valvontaviranomaista vastaan nostama kanne (Asia E-8/13)

3.10.2013   
            
            
               FI
            
            
               Euroopan unionin virallinen lehti
            
            
               C 287/12
            
         Abelian 24 päivänä kesäkuuta 2013 EFTAn valvontaviranomaista vastaan nostama kanne
   (Asia E-8/13)
   2013/C 287/08
   Abelia, Næringslivets Hoved-organisasjon, Postboks 5250 Majorstuen, 0303 Oslo, Norja, asiamiehinään asianajajat Ingebjørg Harto ja Nina Lea Gjerde, on nostanut 24 päivänä kesäkuuta 2013 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1)
            
            
               kumoamaan EFTAn valvontaviranomaisen 24 päivänä huhtikuuta 2013 annetun päätöksen N:o 160/13/KOL 1 artiklan;
            
         
               2)
            
            
               velvoittamaan viranomaisen korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on kauppaa ja työnantajia edustava yhdistys, joka kuuluu Norjan elinkeinoelämän keskusliittoon (Næringslivets Hoved-organisasjon). Yhdistykseen kuuluu 1 250 jäsenyritystä tietotekniikan, televiestinnän, tutkimuksen ja kehityksen sekä konsultti- ja koulutuspalvelujen alalta.
            
         
               —
            
            
               Kanneperusteena on 24 päivänä huhtikuuta 2013 annettu EFTAn valvontaviranomaisen päätös N:o 160/13/KOL lopettaa asian käsittely ilman muodollista tutkintamenettelyä siitä, ovatko Norjan antamat alv- ja alv-hyvityssäännökset ETA-sopimuksen 61 artiklan 1 kohdassa tarkoitettua valtiontukea.
            
         
               —
            
            
               Kantaja väittää muun muassa, että
               
                           —
                        
                        
                           EFTAn valvontaviranomainen ei ole aloittanut valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan I osan 1 artiklan 2 kohdan mukaista muodollista tutkintamenettelyä, vrt. valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan II osan 4 artiklan 4 kohta;
                        
                     
                           —
                        
                        
                           EFTAn valvontaviranomainen ei ole perustellut päätöstään valvontaviranomaisen ja tuomioistuimen perustamisesta tehdyn EFTA-valtioiden sopimuksen 16 artiklan edellyttämällä tavalla.